A Bizottság 671/84/EGK rendelete

(1984. március 15.)

a tagállamok által a halászatitermék-ágazat termelői szervezeteinek nyújtott támogatások finanszírozására vonatkozó kérelmekről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a tagállamok által a halászatitermék-ágazat termelői szervezeteinek nyújtott támogatás megadásáról és finanszírozásáról szóló, 1982. november 22-i 3140/82/EGK bizottsági rendeletre [1] és különösen annak 10. cikke (3) bekezdésére,

mivel a tagállamok által nyújtott támogatásnak a 3140/82/EGK rendelet értelmében történő finanszírozására vonatkozó igényeknek magukban kell foglalniuk bizonyos adatokat, amelyek által ellenőrizhető, hogy a kiadások megfelelnek-e az említett rendelet rendelkezéseinek;

mivel annak érdekében, hogy hatékony ellenőrzést lehessen végrehajtani, a tagállamoknak a bizonylatokat a végső finanszírozás megtörténte után három évig meg kell őrizniük, hogy azokat a Bizottság rendelkezésére bocsáthassák;

mivel ez a rendelet az 1273/72/EGK bizottsági rendelet [2] helyébe lép; mivel az utóbbi rendelet ezért hatályát veszti;

mivel az e rendeletben előírt intézkedések összhangban vannak az Európai Mezőgazdasági Orientációs és Garanciaalap Bizottságának véleményével,

ELFOGADTA EZT A RENDELETET:

1. cikk

(1) A 3140/82/EGK rendelet 10. cikkének (1) bekezdésében említett finanszírozásra vonatkozó kérelmet a mellékletekben szereplő táblázatok formájában kell benyújtani.

(2) A tagállamoknak közölniük kell a Bizottsággal, az első finanszírozásra vonatkozó kérelemmel együtt, a végrehajtásra és ellenőrzésre vonatkozó nemzeti rendelkezések, valamint a vonatkozó adminisztratív utasítások szövegét bármilyen, a támogatás kezelésével kapcsolatos formanyomtatványokkal, illetve más okmányokkal együtt.

2. cikk

A tagállamoknak minden kedvezményezettre vonatkozóan és a végső finanszírozás megtörténte után három évig meg kell őrizniük, és a Bizottság rendelkezésére kell bocsátaniuk minden birtokukban lévő bizonylat hitelesített másolatát, amely alapján a 3796/81/EGK rendelet 6. cikkében meghatározott támogatás megadásáról a döntés megszületett.

3. cikk

Az 1273/72/EGK rendelet hatályát veszti.

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1984. március 15-én.

a Bizottság részéről

Giorgios Contogeorgis

a Bizottság tagja

[1] HL L 331., 1982.11.26., 7. o.

[2] HL L 141., 1972.6.21., 9. o.

--------------------------------------------------

I. MELLÉKLET

A tagállamok által a halászati iparág termelői szervezetei tekintetében a 3796/81/EGK rendelet 5. cikke értelmében megadott információk

Tagállam…

- Sorozatszám [1]…

- Termelői szervezet (neve és címe)…

- Alapítás ideje…

- Megerősítjük, hogy az elismerés időpontja…

1. A termelői szervezet hogyan kívánja biztosítani, hogy a halászat ésszerű határokon belül folyjék, és a termékek eladására vonatkozó feltételek javuljanak?

2. Milyen rendelkezést tesznek a chartában annak a követelménynek a kielégítésére, hogy minden terméket, melynek tekintetében a termelők tagsággal rendelkeznek, a szervezeten keresztül kell értékesíteni, és ezt hogyan alkalmazzák a gyakorlatban?

3. Adott esetben: melyek azok a termékek és mennyiségek, amelyek forgalomba hozatalát a tagok számára engedélyezi a termelői szervezet, és milyen előre megállapított közös szabályokat kell alkalmazni ebben az esetben?

4. Milyen, a termelésre és a forgalomba hozatalra vonatkozó szabályokat alkalmaz a termelői szervezet?

5. Milyen konkrét eszközökkel szándékozik a termelői szervezet biztosítani a termelésre és a forgalomba hozatalra vonatkozó minimális szabályok betartását a halászati év során?

6. Információt kell szolgáltatni, mely igazolja, hogy a termelői szervezet nem bír erőfölénnyel a közös piacon, kivéve, ha ez a Szerződés 39. cikke szerinti célok megvalósításához szükséges.

7. Vannak-e ugyanezen a területen más, elismert szervezetek is, amelyek tevékenysége ugyanezekhez vagy hasonló termékekhez kapcsolódik? Ha vannak ilyen szervezetek, adja meg ezek nevét, címét és működési területét. Jelölje meg, hogy a jelenlegi helyzettel összevetve a halászati tevékenységek fogási tervek alapján történő jobb ésszerűsítésével és a tagok által kirakodott termékek erőteljesebb koncentrációjával a termelői szervezet által szolgáltatott információ milyen mértékben eredményez javulást a termelési és a forgalomba hozatali szerkezetben [2].

8. Amennyiben a termelői szervezet már korábban létező szervezetekből alakult, adja meg azok nevét és címét.

9. Hogyan értesült a szervezet arról, hogy a Közösség hozzájárul a támogatás finanszírozásához?

[1] Folyamatos számozás egyik évről a másikra.

[2] Kizárólag azokra a termelői szervezetekre tekintettel kell megválaszolni, amelyek a 3796/81/EGK rendelet (HL L 379., 1981.12.31., 1. o.) 6. cikke (2) bekezdésének b) pontjában előírt támogatásból részesülnek.

--------------------------------------------------

II. A. MELLÉKLET

A. Finanszírozásra vonatkozó kérelem

Tagállam …

+++++ TIFF +++++

--------------------------------------------------

II. B. MELLÉKLET

A termelői szervezeteknek nyújtott támogatásokra vonatkozó táblázatok

Tagállam…

Az évente benyújtandó dokumentumok a különböző termelői szervezetek vonatkozásában

Sorozatszám [1]…

Termelői szervezet (neve és címe)…

Az alapítás időpontja…

Az elismerés időpontja…

A támogatás nyújtásának időpontja…

A …TERMELŐI SZERVEZET ELISMERÉSÉNEK IDŐPONTJÁT KÖVETŐ…ÉVRE NYÚJTOTT TÁMOGATÁS

+++++ TIFF +++++

+++++ TIFF +++++

[1] Az I. melléklettel megegyező folyamatos számozás.

--------------------------------------------------

III. MELLÉKLET

A 3796/81/EGK rendelet szerint fizetett támogatások 19…-ben visszatérített összege

+++++ TIFF +++++

--------------------------------------------------